**FIA–FOTA-konflikti** (myös FIA-FOTA-kiista) oli sarja useita käynnissä olleita poliittisia yhteenottoja Fédération Internationale de l’Automobilen (FIA:n) ja Formula One Teams Association (FOTA:n) välillä kauden 2009 aikana. Riidat koskivat ehdotettuja muutoksia sääntöihin ja määräyksiin kaudelle 2010. Keskustelu nousi esille budjettikaton käyttöönoton esittelyllä ja huipentui Britannian GP:ssä, kun FOTA:n jäsentallit ilmoittivat aikomuksestaan muodostaa oman kilpailevan Grand Prix World Championship -sarjan. Riita päättyi uuden Concorde-sopimuksen allekirjoittamiseen elokuussa 2009.

Taustaa
-------

Riidan alkuperä voidaan jäljittää niin pitkälle taaksepäin kuin vuoden 2008 puoliväliin, kun sarjan kuusikymmentävuotisen historian suurimmat yksittäiset muutokset hyväksyttiin kaudelle 2009. Vuoden 2009 alussa FIA:n puheenjohtaja Max Mosley vei eteenpäin ehdotusta kaudesta 2010, jonka tavoitteena oli turvata moottoriurheilun F1-sarjan tulevaisuus hankalan maailmantaloudellisen tilanteen aikana. Ehdotus sisälsi 30 miljoonan euron budjettikaton, joka olisi vastineeksi antanut sopimusta noudattaville talleille enemmän vapauksia tekniselle ja suunnittelupuolelle. Ehdotusta vastustaneiden tallien osalta tilanne olisi merkinnyt kahden eri tason muodostumista sääntöjen osalta sarjaan.

Vastauksena tähän Ferrari teki väliehdotuksen, että Ranskan tuomioistuin olisi kumonnut ehdotetut muutokset. Tuomioistuimen mukaan Ferrarin väitteet olivat perusteettomia. Vaikka Ferrarin kohdalla otettiin huomioon sen kilpailuhistoria ja tiivis yhteistyö autourheilun parissa (tallille oli myönnetty tekninen veto-oikeus vuosikymmen aikaisemmin, jolla talli olisi voinut estää sille epäsuotuisat päätökset), tuomioistuin päätti, että Ferrari ei ollut käyttänyt veto-oikeuttaan FIA: n World Motor Sport Councilin edellisessä kokouksessa eikä heillä täten ollut perusteita oikeudelliseen haasteeseen.

FOTA:n vastalauseet ja vetäytyminen
-----------------------------------

Seitsemän FOTA:n jäsentä (Ferrari, BMW Sauber, Toyota, Renault, Brawn GP, Red Bull ja Toro Rosso) ilmoitti aikeistaan erota ennen kautta 2010. Tuolloin F1-sarjan kaupallisia oikeuksia hallinnoinut Bernie Ecclestone uskoi mahdolliseen kompromissiin, mutta 15. toukokuuta FIA ei päässyt yhteisymmärrykseen FOTA:n jäsenten kanssa.

Kymmenen FOTA:n jäsentä tapasivat Monacon GP:n kisaviikonloppuna, jolloin he yksimielisesti päättivät vetäytyä kauden 2009 jälkeen, jos budjettikattoa ja siihen liittyviä sääntömuutoksia ei muuteta talleille sopivaan muotoon. Williams-talli puolestaan esitti FIA:lle ehdottoman ilmoittautumisen kaudelle 2010 kolme päivää myöhemmin, koska tallin olemassaolo perustui yksinomaan kilpa-ajamiselle ja vetäytyminen oli tallin omien periaatteiden vastaista toimintaa. Williams erotettiin FOTA:sta ja järjestön neuvottelut FIA:n kanssa jatkuivat. Force India esitti oman ehdottoman ilmoittautumisensa 5. kesäkuuta, minkä seurauksena talli erotettiin FOTA:sta. Kaikki jäljelle jääneet FOTA:n jäsenet julkistivat lopulta ehdolliset ilmoittautumisensa kaudelle 2010.

Kauden 2010 uudet tallit
------------------------

Samanaikaisesti riidan ohella FIA:n oli tarkoitus avata mahdollisuus kolmelle uudelle tallille kaudeksi 2010. Hakemuksia tuli viideltätoista tallilta, mukaan lukien Prodrive, Lola, USF1 ja Brabham. Kauden 2010 osanottajaluettelo julkaistiin 12. kesäkuuta, johon sisältyivät uusina talleina Campos Grand Prix, Manor Grand Prix ja USF1. FIA myös väitti, että Ferrari, Red Bull ja Toro Rosso olivat sopimuksellisesti sidottuja kilpailemaan vuoteen 2012 asti ja siten sisällytti tallit osallistujaluetteloon. Lopuille talleille (Brawn, McLaren-Mercedes, Renault ja Toyota) FIA antoi viikon verran aikaa poistaa sääntömuutoksia koskevat ehdot ilmoittautumisistaan. Peräti neljä tallia kävi neuvotteluita FIA:n kanssa vetäytymisestä ennen kautta 2010. Syiksi tallit ilmoittivat muun muassa talouskaton ylittymisen, taantuman ja maailmantalouden vaikutuksen katuautomyyntiin ja muita lievempiä asianhaaroja. Renaultin raportoitiin ilmoittaneen tavarantoimittajille ja tukijoille mahdollisesta vetäytymisestä kauden 2009 jälkeen.

16. kesäkuuta FIA ilmoitti aikeistaan jatkaa eteenpäin budjettikattosuunnitelmaansa nostamalla sitä 45 miljoonaan euroon sen jälkeen, kun neuvottelut FOTA:n kanssa eivät tuottaneet ratkaisua kiistaan. FIA:n mukaan mahdollinen ratkaisuehdotus oli otettu esiin viikkoa aiemmin, mutta koki FOTA:n sabotoivan neuvotteluja, ja väitti organisaation yrittävän saada vallan hallinnossa ja lajin kaupallisissa oikeuksissa.

Uhka rinnakkaissarjasta
-----------------------

Viikkoa ennen Britannian GP:tä loput kahdeksan FOTA:n jäsentä kirjoittivat FIA:lle vaatien kiireellistä kompromissia tilanteeseen ja pyytäen pidennettyä määräaikaa, jotta uudesta Concorde-sopimukseksesta voitaisiin neuvotella. Kirje teki selväksi sen, että FOTA:n jäsenet olivat valmiita sitoutumaan vuoteen 2012 sekä tarjoamaan tukea uusille talleille. FIA vastasi kahden tunnin sisällä, että se oli valmis neuvottelemaan FOTA:n kanssa, mutta totesi 19. kesäkuun määräajan pysyvän. Syyksi FIA ilmoitti velvoitteet mahdollisten uusien tallien kohdalla ja kykenemättömyyden sopia uudesta Concorde-sopimuksen lyhyellä varoitusajalla. Mosleyn ehdotukset sisälsivät talouskaton, moottoria ja vaihteistoa koskevat säännöt sekä renkaanlämmittimien sallimisen, joiden oli aiemmin tarkoitus olla kiellettyjä kaudella 2010. Lisäksi, Mosley totesi olevansa valmis arvioimaan uudelleen FIA:n International Court of Appealin toimintaa ja luopumaan kiistanalaisesta lisäyksestä kauden 2010 sääntöihin, joka olisi antanut FIA:lle ehdottoman vallan sääntöjen laatimiseen.

Renaultin Enstonen päämajassa pidetyn kokouksen jälkeen kahdeksan FOTA:n jäsentä ilmoitti aikeistaan viedä eteenpäin hankettaan rinnakkaissarjasta. Vastaavanlainen tilanne oli toteutunut amerikkalaisille USAC:lle ja CART:ille vuonna 1979 (useimmat "nimekkäät" tallit ja kuljettajat lähtivät uuteen sarjaan) sekä CART:ille ja IRL:lle vuonna 1996. Uhkaavien oikeustoimien lähestyessä FIA tarjoutui puhumaan tallien kanssa. FOTA oli kuitenkin eri mieltä, koska päätös oli jo tehty ja he eivät voi muuttaa mieltään, vaikka Red Bullin Christian Horner totesi liian nopean sitoutumisen kaikkiin ehtoihin olevan typerää. Kaupallisten oikeuksien haltija Bernie Ecclestone myöhemmin vannoi turvaavansa lajin tulevaisuuden väittäen, että FIA:n ja FOTA:n väliset kiistat "eivät periaatteessa johtaneet mihinkään".

Konflikti tuli näennäisesti päätökseen 24. kesäkuuta pidettävässä World Motorsport Councilin kokouksessa Pariisissa, jossa FOTA suostui pysymään sarjassa ja FIA:n puheenjohtaja Max Mosley ilmoitti, ettei asettuisi uudelleen ehdolle lokakuun vaaleissa. Kuitenkin vain vuorokautta myöhemmin Mosley vaati FOTA:aa ja erityisesti Luca di Montezemoloa pyytämään anteeksi tiedotusvälineiden harhaanjohtamista väitteillä, että Mosley olisi 'diktaattori' eikä tällä olisi mitään tekemistä Formula 1:n kanssa ennen kuin hän luopuisi puheenjohtajuudesta ja ei osallistuisi FIA:n toimintaan.

Kiistan jälkiseuraukset
-----------------------

8. heinäkuuta FOTA:n jäsenet kävelivät ulos kokouksesta, jossa käsiteltiin FIA:n lajia koskevia uusia sääntöjä. Lisäksi FOTA:lle ilmoitettiin, että nämä eivät olleet ilmoittautuneet kaudelle 2010 ja näin ollen heillä ei olisi vaikutusta sääntöihin liittyvissä keskusteluissa. Myöhemmin ilmoitettiin, että FOTA:n suunnitelmat rinnakkaissarjasta olivat edelleen käynnissä. Kuitenkin Saksan GP:n kisaviikonloppuna FOTA:n jäsenet ilmaisivat kiinnostuksensa lopettaa kiistelyn neuvottelemalla uudesta Concorde-sopimuksesta suoraan lajin kaupallisia oikeuksia hallinnoivan CVC-yhtiön kanssa, ja pyrkien löytämään mahdollisen ratkaisun viimeistään Unkarin GP:n aikana. Myöhemmin samana päivänä Bernie Ecclestone ilmoitti, että hän olisi mukana prosessissa ja vannoi lajin tulevaisuuden olevan turvattu ja että uuden Concorde-sopimuksen allekirjoittamisen myötä rinnakkaissarjan uhka poistuu. 15. heinäkuuta vahvistettiin, että Max Mosley luopuisi FIA:n puheenjohtajuudesta.

6. heinäkuuta nimettömänä pysynyt talli esitti syytöksiä FIA:ta vastaan, joiden mukaan uudet tallit oli valittu sillä perusteella, että heillä ei ollut yhteyttä nykyisiin valmistajiin. 12. heinäkuuta N.Technology jätti oikeudellisen haasteen FIA:lle väittäen, että he olivat saaneet tiedon, jonka mukaan ainoa tapa saada tallipaikka kaudelle 2010 oli ottaa käyttöön Cosworthin moottori. Kun päätös julkaistiin 10. marraskuuta, Ranskan tuomioistuin hylkäsi N.Technologyn väitteen.

Vuoden 2009 Concorde-sopimus ja BMW: n vetäytyminen
---------------------------------------------------

Unkarin GP:n kisaviikonloppuna kolmetoista tallia tapasivat kaupallisten oikeuksien haltijan CVC:n neuvotellakseen uudesta Concorde-sopimuksesta, joka takaisi lajin tulevaisuuden vuoteen 2012. FIA ilmoitti, että se olisi valmis allekirjoittamaan sopimuksen edellyttäen, että kaikki kolmetoista tallia voisivat sopia kustannusten leikkaamisesta, mutta kaksi talleista (Williams ja Manor) vastustivat ehdotusta myöhäisessä vaiheessa. Ehdotetut kustannusten leikkaamiset koskivat etu-ja takasiipien mittoja, tallien kauden aikana kehittämiä päivitysosia, kaudelle 2009 asetetun testikiellon jatkamista, kilpailuihin osallistuvan tallihenkilöstön määrän rajoittamista sekä tallien yhteistä sopimusta sulkea tehtaansa kesätauon ajaksi.

29. heinäkuuta 2009, BMW Sauber ilmoitti, että talli vetäytyisi Formula 1 -sarjasta kauden 2009 lopussa. Syyksi talli mainitsi "nykyisen kehityssuunnan moottoriurheilussa". Kolme päivää myöhemmin, 1. elokuuta, FIA allekirjoitti Concorde-sopimuksen, jolloin kiista FIA:n ja FOTA:n välillä päättyi. Uudessa Concorde-sopimuksessa palattiin vuoden 1998 järjestelmään, jossa tallien ja työryhmien sananvalta palautettiin päätöstenteossa. Asiakirjassa esiintyi kohta, joka mahdollisti BMW Sauberille ylimääräisen viikon aikaa selvittää tallinsa tilanne.

Zoran Stefanovic ja Euroopan komissio
-------------------------------------

FIA:n ja N.Technologyn oikeusjutun jälkeen serbialainen tallipäällikkö Zoran Stefanovic teki valituksen Euroopan komissiolle FIA:sta, koska hän tuki N.Technologya väittäen, että pääsyvaatimuksena kaudelle 2010 FIA olisi vaatinut uusia talleja ottamaan käyttöönsä Cosworthin moottorin. Stefanovicin oli tarkoitus perustaa Stefan Grand Prix niminen talli ja hän oli tutkinut mahdollisuutta hankkia moottorit nykyiseltä sarjassa toimineelta valmistajalta Toyotalta. Hänen kantelunsa Euroopan komissiolle väitti, että FIA:n osoitti puolueellisuutta valintaprosessissa ja toiminta oli vastoin kilpailun vastaisia lakeja, ja hän pyysi valintaprosessin suorittamista uudelleen.

Stefanovic oli pyrkinyt Formula 1 -sarjaan kahdesti, mukaan lukien yritys ostaa edelleen Lola-tallin vuoden 1997 jäänteet. Hän väitti, että FIA ei pelkästään osoittanut ennakkoluuloja ei-Cosworthia käyttäneitä talleja kohtaan, mutta myös talleja vastaan, jotka olisi luokiteltu valmistajiksi. Stefanovic vetosi, että uusien tallien Manorin, Campoksen ja USF1:n oli pakko ulkoistaa suunnittelunsa ja alustansa muille yrityksille ja suunnittelutoimistoille, kun taas Stefan Grand Prix oli puolestaan tukeutunut Serbian ilma-aluksen valmistajan AMCO:on ja näin ollen voisi rakentaa omaa autoaan itsenäisesti. Stefanovicin esille tuomat harhat tukivat väitettä, jonka mukaan Prodrive ei kyennyt osallistumaan sarjaan. Stefan GP:n tavoin Prodrivella olisi ollut tilat rakentaa oma alusta. Stefanovic oli tukeutunut Mike Coughlaniin, kauden 2007 skandaalissa ryvettyneesen McLaren - insinööriin.

Stefanovicin suunnitelluista vastatoimista huolimatta hän ilmoitti aikeensa perustaa ja tuoda oman tallinsa ajoissa kauden avauskisaan ja kilpailla vaikka ei ollut osallistujaluettelossa. Stefanovic viittasi myös väitteeseen, että FIA oli myöntänyt neljännentoista tallipaikan Peter Sauberin Qadbak Investmentsille, väittäen myös siinä tapauksessa, että jonkin kaudelle 2010 ilmoittautuneen tallin vetäytyessä FIA voisi myöntää toisen erityisen paikan Stefan Grand Prix'lle. Tämä oli ristiriidassa FIA:n väitteen kanssa, jonka mukaan siinä tapauksessa, että talli vetäytyisi, erityisiä säännöksiä ei annettaisi.

Lähteet
-------

1. ↑  FOTA beginning work on new series *F1 News*.  21.6.2009. Autosport.com. Viitattu 26.6.2018. (englanniksi)
2. ↑  English, Steven: FOTA hails new Concorde Agreement *F1 News*.  5.8.2009. Autosport.com. Viitattu 26.6.2018. (englanniksi)
3. ↑  F1 chiefs stay firm on budget cap *Motorsport*.  19.5.2009. BBC SPORT. Viitattu 26.6.2018. (englanniksi)
4. ↑  Noble, Jonathan: Teams demand FIA ditch 2010 rules *F1 News*.  24.5.2009. Viitattu 26.6.2018. (englanniksi)
5. ↑  Noble, Jonathan: Williams submits F1 entry for 2010 *F1 News*.  25.5.2009. Autosport.com. Viitattu 26.6.2018. (englanniksi)
6. ↑  Noble, Jonathan: Williams team suspended by FOTA *F1 News*.  27.5.2009. Autosport.com. Viitattu 26.6.2018. (englanniksi)
7. ↑  Noble, Jonathan: FIA Force India lodges unconditional entry *F1 News*.  5.6.2009. Autosport.com. Viitattu 26.6.2018. (englanniksi)
8. ↑  Ferrari stay firm over budget cap *Motorsport*.  31.5.2009. BBC Sport. Viitattu 26.6.2018. (englanniksi)
9. ↑  Noble, Jonathan: Fifteen teams lodged F1 entries *F1 News*.  12.6.2009. Autosport.com.  Arkistoitu 26.6.2018. Viitattu 26.6.2018. (englanniksi)
10. ↑  Noble, Jonathan: FIA announces 2010 F1 entry list *F1 News*.  12.6.2009. Autosport.com. Viitattu 26.6.2018. (englanniksi)
11. ↑  Renault warns suppliers of F1 exit *F1 News*.  10.6.2009. GP Update.  Arkistoitu 26.4.2012. Viitattu 26.6.2018. (englanniksi)
12. ↑  Formula ykkösiin budjettikatto *F1 uutiset*.  30.4.2009. MTV (ent. MTV3). Viitattu 26.6.2018.
13. ↑  FIA says £40m budget cap going ahead *F1 News*.  16.6.2009. Autosport.com. Viitattu 26.6.2018. (englanniksi)
14. ↑  Noble, Jonathan & Rencken, Dieter: FOTA asks WMSC to intervene in F1 row *F1 News*.  12.6.2009. Autosport.com. Viitattu 26.6.2018. (englanniksi)
15. ↑  Noble, Jonathan: FOTA teams to launch breakaway series *F1 News*.  18.6.2009. Autosport.com. Viitattu 26.6.2018. (englanniksi)
16. ↑  Elizalde, Pablo: FIA to launch legal action against FOTA *F1 News*.  19.6.2009. Autosport.com. Viitattu 26.6.2018. (englanniksi)
17. ↑  Beer, Matt: Mosley open to talks with FIA *F1 News*.  21.6.2009. Autosport.com. Viitattu 26.6.2018. (englanniksi)
18. ↑  Elizalde, Pablo: Ecclestone won't let F1 'disintegrate' *F1 News*.  22.6.2009. Autosport.com.  Arkistoitu 26.6.2018. Viitattu 26.6.2018. (englanniksi)
19. ↑  English, Steven: Mosley: Peace agreed in Formula 1 *F1 News*.  24.6.2009. Autosport.com. Viitattu 26.6.2018. (englanniksi)
20. ↑  Noble, Jonathan: Mosley rethinks future after FOTA claims *F1 News*.  25.6.2009. Autosport.com. Viitattu 26.6.2018. (englanniksi)
21. ↑  Noble, Jonathan: FOTA teams walk out of FIA meeting *F1 News*.  8.7.2009. Autosport.com. Viitattu 26.6.2018. (englanniksi)
22. ↑  Noble, Jonathan: FOTA says FIA putting F1 in jeopardy *F1 News*.  8.7.2009. Autosport.com. Viitattu 26.6.2018. (englanniksi)
23. ↑  Noble, Jonathan: FOTA pushing ahead with breakaway *F1 News*.  9.7.2009. Autosport.com. Viitattu 26.6.2018. (englanniksi)
24. ↑  Noble, Jonathan: Formula 1 row nearing end *F1 News*.  12.7.2009. Autosport.com. Viitattu 26.6.2018. (englanniksi)
25. ↑  Noble, Jonathan: Ecclestone vows to sort F1 in 48 hours *F1 News*.  13.7.2009. Autosport.com. Viitattu 26.6.2018. (englanniksi)
26. ↑  Noble, Jonathan: Mosley backs Todt for FIA presidency *F1 News*.  15.7.2009. Autosport.com. Viitattu 26.6.2018. (englanniksi)
27. ↑  Noble, Jonathan: N.Technology takes FIA to court *F1 News*.  12.7.2009. Autosport.com. Viitattu 26.6.2018. (englanniksi)
28. ↑  Straw, Edd: French courts reject N.Technology's claims *F1 News*.  10.11.2009. Autosport.com. Viitattu 26.6.2018. (englanniksi)
29. ↑  Noble, Jonathan: Concorde dependent upon cost-cutting deal *F1 News*.  24.7.2009. Autosport.com. Viitattu 26.6.2018. (englanniksi)
30. ↑  BMW will quit F1 at the end of 2009 *F1 News*.  29.7.2009. Autosport.com. Viitattu 26.6.2018. (englanniksi)
31. ↑  BMW to quit F1 at end of season *Motorsport*.  29.7.2009. BBC Sport. Viitattu 26.6.2018. (englanniksi)
32. ↑  Beer, Matt: New Concorde Agreement finally signed *F1 News*.  1.8.2009. Autosport.com. Viitattu 26.6.2018. (englanniksi)
33. ↑  Strang, Simon & Rencken, Dieter: Sauber working on team rescue deal *F1 News*.  1.8.2009. Autosport.com. Viitattu 26.6.2018. (englanniksi)
34. ↑  European Commission receives F1 complaint *News Story*.  1.8.2009. Pitpass. Viitattu 26.6.2018. (englanniksi)
35. 1 2  Collantine, Keith: Zoran Stefanovic explains his complaint to the EU about the FIA *F1 News*.  2.8.2009. Racefans. Viitattu 26.6.2018. (englanniksi)
36. ↑  Collantine, Keith: Stefan Grand Prix still wants 2010 slot *F1 News*.  29.9.2009. Racefans. Viitattu 26.6.2018. (englanniksi)
37. ↑  FIA calls for 14 teams in 2010 *F1 News*.  15.9.2009. GP Update.  Arkistoitu 19.3.2017. Viitattu 26.6.2018. (englanniksi)